પૂર્વ ભારતમાં ભાજપે ફતેહ કરી છે, પણ પૂર્વમાં આવેલું પશ્ચિમ બંગ હજી જીતવાનું બાકી છે અને પૂરી તાકાત ત્યાં લગાવી દેવામાં આવી છે. ભાજપ ત્યાં કોંગ્રેસ અને ડાબેરીઓને પાછળ રાખીને ઘણા જિલ્લાઓમાં બીજા સ્થાને આવવા લાગ્યો છે. તૃણમૂલ કોંગ્રેસના મમતા બેનરજીને ટક્કર આપીને વધુ એક રાષ્ટ્રીય કદ ધરાવતા નેતાને ધૂળ ચાટતા કરવાની ભાજપની યોજના છે, જેથી રાષ્ટ્રીય કક્ષાની જેમ પ્રાદેશિક કક્ષાએ પણ પડકાર ઓછા થતા જાય.